এবার চম্পা বুঝতে পারলো লোকটা ভানু কৈরী। যন্ত্রণায় দাঁড়াতে পারছে না চম্পা। তাও ওকে টেনে তুলে সুড়ঙ্গের ক্ষয়ে যাওয়া সিঁড়িতে সাবধানে পা রেখে ওপরে বেরিয়ে আসার চেষ্টা করছে ভানু। হঠাৎ মড়মড় করে আচমকা সুড়ঙ্গের মুখের দিক থেকে খসে পড়লো মস্ত বড় একটা মাটির চাঁই, পরক্ষণেই আর একটা, হায় কপাল এ যে ধস! সুড়ঙ্গের মুখ বন্ধ। রাস্তাও চাপা পড়েছে অনেকটা। ওদের দিকে গড়িয়ে আসছে মস্ত বড় একটা ঢেলা। চম্পার হাত ছেড়ে ভানু তার সমস্ত শক্তি দিয়ে পিঠ পেতে ধরেছে ঢেলাটাকে আটকাতে। সাক্ষাৎ মৃত্যুর সুড়ঙ্গে ঠেলা খেয়ে খেয়ে ওর কানে বাজছে চম্পার আর্তচিৎকার, ‘ভানু দাদা গো, হামকে বাতাস দাও, হামার দম ফুরাঁয় যেঁছ্যা, হামকে…।’ r